Max Kaur

**Max Kaur** (1999. aastani **Maksim Jermakov**; sündinud 9. detsembril 1969 Tallinnas) on Eesti poliitik, alates 10. detsembrist 2025 Kohtla-Järve linnapea. 

Ta oli aastatel 2013–2017 Mustvee linnapea, 2018–2019 Jõhvi abivallavanem ja 2019–2020 Jõhvi vallavanem. Aastast 2022 oli Lüganuse abivallavanem. Kaur on Eesti sõltuvus- ja hasartmängudevastase liikumise asutaja ja juht.

## Haridustee
1987 – lõpetas ta Mustamäel asuva Tallinna 51. Keskkooli.

1987–1989 läbis Nõukogude Liidu armees ajateenistuse tankivägedes.

2002 – sai Moskva Rahvusvahelise Sõltumatu Keskkonna ja Politoloogia Ülikoolis (International Independent University of Environmental and Political Sciences) õigusteaduste bakalaureuseks.

2003 – kaitses äriõiguse diplomitööd Rahvusvahelise Sotsiaalteaduste Rakendusliku Kõrgkooli LEX õigusteaduskonnas.

2008 – sai magistrikraadi Peterburi Riiklikus Inseneriteaduse ja Majanduse Ülikoolis ENGECON (Saint-Petersburg State Academy for Engineering and Economics).

26. detsembril 2013 kaitses Max Kaur Peterburi Riiklikus Majandusülikoolis väitekirja "Tööstusettevõte innovatiivse arengu aktiivsuse formeerimise meetodid" ning 19. mail 2014 sai ta Venemaa Kõrgema Atestatsioonikomisjoni otsusega ning Vene Föderatsiooni haridus- ja teadusministeeriumi käskkirjaga nr 273/nk majandusteaduste kandidaadi kraadi, mis on UNESCO hariduse rahvusvahelise standardse klassifikatsiooni järgi võrdsustatud filosoofiadoktori kraadiga (PhD).

## Poliitiline tegevus
1995–1998 oli Kaur Tuleviku Eesti Erakonna esimehe Jaanus Raidali poliitiline nõunik.

1996–1997 oli Tšetšeeni Vabariigi Itškeeria täievolilise esindaja Eestis nõunik.

1999. aastast on Kaur Eesti Keskerakonna liige ja juhtis Eesti Keskerakonna Noortekogu venekeelsete noorte fraktsiooni.

2000. aastast Eesti Keskerakonna büroo nõunik.

2000–2005 Eesti Juristide Liidu liige.

2002–2005 aastatel Tallinna linnapea Edgar Savisaare nõunik-abi.

2005–2006 Maardu abilinnapea.

2005–2006 Eesti Keskerakonna Paldiski linna osakonna esimees.

2006–2010 Majanduse ja Juhtimise Instituudi ECOMEN prorektor.

2007 – tegid Kiviõli linna volikogu liikmed Max Kaurile ettepaneku kandideerida Kiviõli linnapeaks, millest ta loobus. 

2008 – Vene Akadeemilise Seltsi Eestis täisliige.

1993. aastast on Kaur tegev integratsioonivaldkonnas, ta oli pikka aega integratsiooniprojekti Minu Riik juhtkomitee liige.

2007 – lõi Kaur Eesti kasiinovastaste liikumise eesmärgiga oluliselt piirata hasartmängurlust Eestis, võttes kasiinonduse riigi ja omavalitsuste kontrolli alla.

2009–2013 Tallinna linnavolikogu liige, Keskfraktsioon. 

2009–2013 Tallinna linnavolikogu õiguskomisjoni aseesimees ning rahanduskomisjoni liige.

2009–2013 Tallinna Kristiine linnaosa halduskogu liige. 

2010–2013 Tallinna linnavolikogu korrakaitsekomisjoni liige.

2010. aastast Ühiskonna Arengu Instituudi juht.

2011–2013 Tallinna linnavolikogu korrakaitsekomisjoni esimees.

2011–2013 Tallinna linnavolikogu eestseisuse liige.

20. septembril 2011 Moskvas võttis Tallinna linnavolikogu liikme Kauri vastu Moskva Duuma esimees Vladimir Platonov.

1. novembril 2011 määras Tallinna linnavalitsus Kauri Sihtasutus Tallinna Arengu- ja Koolituskeskuse nõukogu liikmeks.

2011–2012 oli Kaur Peterburi linnavalitsuse liikme Terenti Meštšerjakovi nõunik kaasaegse omavalitsuse arendamise küsimustes.

6. detsembril 2012 Moskvas võttis Tallinna Linnavolikogu liige Kaur osa Venemaa Riigiduumas toimunud kohtumisest Venemaa Riigiduuma esimehe Sergei Narõškiniga. Kohtumine toimus Gortšakovi rahvadiplomaatia fondi korraldatud ürituse „Dialoog tuleviku nimel“ raames.

10. detsembril 2012 Moskvas võttis Tallinna Linnavolikogu liige Kaur osa Venemaa Välisministeeriumis toimunud kohtumisest Venemaa välisministri Sergei Lavroviga. Kohtumine toimus Gortšakovi rahvadiplomaatia fondi korraldatud ürituse „Dialoog tuleviku nimel“ raames.

Max Kaur on skulptuuri "Märka sõltuvust" idee autor. Skulptuur on kavas püstitada Tallinna kesklinna. 

2013–2017 Mustvee linnapea. Mustvee linnavolikogu valis Max Kauri linnapeaks 2. aprillil 2013.

2015. aasta Riigikogu valimistel kandideeris ta valimisringkonnas nr 9 (Jõgeva ja Tartu maakond).  

2013-2020 Eesti Keskerakonna volikogu liige 

2015 – kuulutas ajaleht Peipsirannik ta Peipsimaa aasta inimeseks. 

2017 – 2019 Mustvee vallavolikogu liige. 

2017–2018 Mustvee volikogu aseesimees.

2018–2019 Jõhvi abivallavanem.

2019–2020 Jõhvi vallavanem.

2021 Jõhvi abivallavanem.

2022–2025 Lüganuse abivallavanem.

2025– Narva-Jõesuu linnavolikogu liige.  

10. detsembrist 2025 on ta Kohtla-Järve linnapea.

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 114 häält ning ei osutunud valituks.

## Isiklikku
Max Kauri ema on kunagine Estonia teatri balletisolist Larissa Kaur.

Max Kaur kaotas parvlaeva Estonia katastroofis õe Katrin Kauri, kes kuulus laevapersonali hulka, ning vanaema Tamara Jermakova, kes viibis laeval reisijana.  
 
Max Kauril on tütar Viktoria (sündinud 1996).

Max Kaur hobid on golf ja tennis. Ta on enda sõnul ka hea laskur ja oskavat tanki juhtida, sest oli sõjaväes tankipolgus.

## Viited

## Välislingid

*Max Kauri koduleht
*Max Kauri blogi
*Maksim Jermakovist sai integratsiooninõunik Kaur, Eesti Päevaleht, 30. august 2001
*Mis on Trooja hobuse sees?, Sakala, 12. september 2002
*Max Kauri depressioonidiagnoosi määras erakonnakaaslane, Eesti Päevaleht, 12. veebruar 2005
*Jaanus Hämarsoo, Max Kaur, virtuaalplaneedi valitseja, Kroonika, 13. detsember 2005
**
*Max Kaur on suurmaestro Eduard Tubina salapoeg?, elu24.ee, 26. märts 2008
*Marko Tubli, Max Kaur: sõbra naine on ka minu naine!, Trend24, 21. jaanuar 2009
*Mari-Leen Albers. "Max Kaur kaotas metsas süütuse". Õhtuleht, 21. jaanuar 2009